மதமாற்றத்தில் ஈடுபடுகிற பலருக்கும் பல நோக்கங்கள் இருக்கும். ஒருத்தர் நான் இந்து இல்லைன்னு சொல்லி மதம் மாறுவார். இன்னொருத்தர் சாதிக் கொடுமைகள் இருக்கு, அதனால மதம் மாறுகிறோம்னு சொல்லுவார். இன்னும் சிலர் சலுகைக்காக மதம் மாறுகிறோம்னு சொல்லுவாங்க. ஆனா மதமாற்றத்தில் நான் முன்வைத்த கருத்து, ‘பிறவி இழிவு நீங்க வேண்டும்’. பொறக்கும்போது பள்ளனா பொறந்திட்டேன். என் பிள்ளைகளும் பள்ளர்களா பிறக்கணும்னு என்ன அவசியம் வேண்டியிருக்கு. இத யார் தீர்மானிக்கிறது? நான் பள்ளனா பொறந்திட்டேன். என்னுடைய அடுத்த தலைமுறை பள்ளனா பொறக்கக் கூடாது. அதுக்கு உடனடித் தீர்வு இசுலாம். இப்ப என் பேரனுங்கள பள்ளன்னு கூப்பாடு போட்டு சொன்னாலும் யாரும் நம்பப் போறதில்ல. அவன் யாருன்னு ஜமாத்துக்கும் தெரியும். மக்களுக்கும் தெரியும். ஒரு தலைமுறை மாறிடுச்சு. பையன கொடுத்தோம். பெண் எடுத்தோம். இந்த மாதிரியான மாற்றம் நம்முடைய பிறவியிலேயே ஏற்படணும்னா, அதுக்கு ஒரே தீர்வு இஸ்லாம்தான்.